11ee753854e9ffd8cfaa1a92930c7c99
Ποια είναι τα βασικά σημεία προσοχής πριν την τοποθέτηση ταπετσαρίας;
---------------------------------------------------------------------


douleutaras.gr
2019.43
* **Επιφάνεια τοποθέτησης ταπετσαρίας:** Πρέπει να είναι καθαρή, μη απορροφητική και λεία. Εάν δεν είναι τότε μόνο ένας επαγγελματίας τεχνικός μπορεί να τη διαμορφώσει, ώστε να μπορεί να τοποθετηθεί σωστά η ταπετσαρία σας.
* **Σύνθεση επιφάνειας:** Διαφορετικές επιφάνειες, χρειάζονται διαφορετικούς τύπους κόλλας για να γίνει σωστή τοποθέτηση. Ο επαγγελματίας έχει τις απαραίτητες γνώσεις για να κρίνει ποια υλικά είναι κατάλληλα ανάλογα με το υλικό της επιφάνειας στην οποία τοποθετούνται οι ταπετσαρίες τοίχου.
* **Σύνθεση ταπετσαρίας:** Οι ταπετσαρίες τοίχου ενδέχεται να είναι κατασκευασμένες από ιδιαίτερα υλικά, όπως φελλό, καλάμι ή ακόμα και LED. Συνεπώς απαιτούν διαφορετικό εξοπλισμό και πρέπει να γνωρίζει εξ’ αρχής ο τεχνίτης το υλικό για να είναι πλήρως εφοδιασμένος με ό,τι χρειάζεται για να γίνει σωστά η διαδικασία.


* **Μέτρα & Ποσότητα ταπετσαρίας:** Πρέπει να είστε ενήμεροι για τις διαστάσεις της επιφάνειας πάνω στην οποία θέλετε να την τοποθετήσετε και να ζητήσετε την συμβουλή ενός επαγγελματία τεχνικού. Καλό θα ήταν να προμηθευτείτε περισσότερα μέτρα ταπετσαρίας σε περίπτωση που κάτι πάει στραβά. Επίσης, ο επαγγελματίας θα πρέπει να δώσει ιδιαίτερη προσοχή σε σημεία, όπως πρίζες, ώστε να γίνουν σωστά οι προσαρμογές στον τοίχο.
* **Καθαρισμός ταπετσαρίας:**Το κάθε υλικό ταπετσαρίας απαιτεί και διαφορετική φροντίδα. Ορισμένες ταπετσαρίες τοίχου καθαρίζονται με νωπό πανί, άλλες με βρεγμένο, ενώ άλλες μπορούν να σαπουνιστούν χωρίς να αλλοιωθεί η ποιότητά τους. Επομένως, πριν την αγορά φρόντισε να ενημερωθείς πλήρως για τα χαρακτηριστικά  αυτής που θα επιλέξεις.
* **Αντικατάσταση ταπετσαρίας:** Σε περίπτωση που φθαρεί ή τη βαρεθείς, μπορείς να διαλέξεις ένα άλλο σχέδιο από τις ταπετσαρίες τοίχου. Ωστόσο, θα πρέπει να ενημερωθείς πόσο εύκολο είναι να αποκολληθεί ή να αντικατασταθεί από τον επαγγελματία η παλιά σου ταπετσαρία. Σε διαφορετική περίπτωση μπορείς να ρωτήσεις εάν είναι εφικτό να κολληθεί από πάνω η νέα ταπετσαρία.


Έχοντας εξετάσει τα παραπάνω ζητήματα, θα είσαι έτοιμος για τις εργασίες και το τελικό αποτέλεσμα δεν θα σε απογοητεύσει. Οι ταπετσαρίες τοίχου, μπορούν να σου χαρίσουν πολλά πλεονεκτήματα που δεν τα έχεις καν σκεφτεί. 


001d144b8c405a75dc05a61647e50137
Ποια πλεονεκτήματα έχει η τοποθέτηση ταπετσαρίας τοίχου;
--------------------------------------------------------


douleutaras.gr
2019.43
1. Οι ταπετσαρίες τοίχου, αντέχουν τον διπλάσιο ή τριπλάσιο χρόνο από έναν απλό ελαιοχρωματισμό.
2. Υπάρχουν άπειρες επιλογές όχι μόνο σε σχέδια αλλά και σε υφές και χρώματα που μπορούν να χαρίσουν ένα μοναδικό στυλ διακόσμησης στον χώρο σου.
3. Με το κατάλληλο σχέδιο, μπορεί να χαρίσεις στον χώρο σου το βάθος, το ύψος ή την ατμόσφαιρα που του λείπει.
4. Μπορεί να λειτουργήσει ως κάλυψη σε ήδη υπάρχουσες ατέλειες που υπάρχουν σε τοίχους και σε ρωγμές λόγω κάποιας βλάβης ή υγρασίας.
5. Οι τιμές τους κυμαίνονται σε αρκετά μεγάλο εύρος, έτσι μπορείς να βρεις από οικονομικές έως και ακριβές ταπετσαρίες τοίχου.

a31b0fc3dc5731371c8a010f158202d4
Ποια είναι η διαδικασία τοποθέτησης για ταπετσαρίες τοίχου;
-----------------------------------------------------------


douleutaras.gr
2019.43
Την τοποθέτηση μπορείς να την κάνεις και εσύ ο ίδιος, αλλά εάν αφορά μεγάλη επιφάνεια με γωνίες και καμπυλότητα, καλό θα ήταν να καλέσεις έναν επαγγελματία. Η διαδικασία που απαιτείται για την τοποθέτηση της ταπετσαρίας σου είναι η εξής:


* Αρχικά, προετοιμάζεται η επιφάνεια, όπου θα μπει η ταπετσαρία. Η επιφάνεια θα πρέπει να είναι καθαρή. Πρέπει να καθαριστεί μ’ ένα πανί και αν χρειαστεί, να πλυθεί με νερό και μετά, να στεγνώσει καλά. Ακόμα, η επιφάνεια πρέπει να είναι ευθεία, χωρίς καμπυλώματα και ρωγμές. Αν χρειαστεί, θα τριφτεί και θα στοκαριστεί σ’ αυτές τις περιοχές. Μόλις ετοιμαστεί, πρέπει να μετρηθεί και να κοπούν τα ανάλογα κομμάτια της ταπετσαρίας.
* Η ειδική κόλλα πρέπει να απλωθεί σ’ όλη την επιφάνεια. Για τον τοίχο, καλό είναι να χρησιμοποιηθεί ένα ρολό, ενώ για τις γωνίες ένα πινέλο. Μόλις, απλωθεί, αρχίζει η τοποθέτηση της ταπετσαρίας. Η κόλλα αργεί να στεγνώσει, συνεπώς, αυτό βοηθάει στην σωστή τοποθέτηση.
* Αφού τοποθετηθεί, πρέπει να αφαιρεθούν οι φουσκάλες, αν υπάρχουν, με την ειδική βούρτσα.
* Τέλος, αφού κοπούν τα κομμάτια, που προεξέχουν, και στεγνώσει για 12 ώρες, είναι έτοιμη.
